La Direcció General de Qualitat Ambiental reprèn la publicació del butlletí REACH.
El nou butlletí REACH tindrà caràcter trimestral i recollirà les últimes notícies i novetats sobre el Reglament europeu relatiu al registre, avaluació, autorització i restricció de substàncies i mescles químiques.
El 31 de maig de 2018 finalitza el termini per registrar davant l'Agència Europea de Substàncies i Mescles Químiques totes les substàncies químiques fabricades o importades a l'espai econòmic europeu en quantitats entre 1 i 100 tones anuals.
A partir d'aquesta data, totes les substàncies químiques que es fabriquin o importin en quantitats superiors a 1 tona/any que no estiguin registrades no podran ser comercialitzades i es consideraran il·legals al mercat interior.
El 29 de maig de 2015 la Comissió Europea va adoptar el Reglament (UE) núm. 830/2015 que modifica els requisits per elaborar les fitxes de seguretat de les substàncies i mescles químiques.
S'autoritza l'ús de les fitxes de seguretat que no compleixin amb els nous requisits fins al 31 de maig de 2017 sempre que hagin estat facilitades a qualsevol destinatari abans de l'1 de juny de 2015.
A partir de gener de 2016, estaran disponibles al web de l'ECHA el nou format de fitxes de substàncies químiques (infocards).
L'ECHA publica un nou exemple il·lustratiu d'exposició dels consumidors a substàncies contingudes en articles per tal d'ajudar a les empreses a avaluar l'exposició i el risc d'aquestes substàncies que es convertiran en part d'un article.
Per realitzar les avaluacions les persones sol·licitants de registre poden utilitzar l'eina Chesar.
S'ha publicat una esmena referent a les taxes establertes per REACH en el Diari Oficial de la Unió Europea.
Aquesta esmena adapta les taxes d'acord amb la taxa d'inflació de l'any 2013 (+1,5%).Les noves taxes van entrar en vigor el 25 de juny de 2015.
A partir d'aquesta data totes les factures de les taxes de REACH reflectiran automàticament les noves tarifes.
La nova taula resumeix les mesures representatives i rellevants de la gestió del risc (RMM) i les condicions operacionals (OC) establertes en els escenaris d'exposició (ES) de l'informe de seguretat química (CSR).
Aquesta taula és un document obligatori que serà necessari presentar com a part de la sol·licitud de l'expedient d'autorització.
L'ECHA ha seleccionat 200 substàncies segons els registres REACH per fer un escrutini més gran per part de les autoritats competents dels estats membres, amb l'objectiu d'identificar les substàncies que representen un risc per a la salut humana o el medi ambient i sotmetre-les als processos REACH i CLP més adequats per garantir el seu ús segur.
L'ECHA ha actualitzat la seva guia sobre substàncies contingudes en articles per adaptar-la a la sentència del Tribunal de Justícia de la Unió Europea de 10 de setembre de 2015 (C-106/14).
Segons la sentència, l'obligació dels proveïdors i fabricants d'informar als consumidors si els productes contenen una substància extremadament preocupant (SVHC) en una concentració que superi el 0,1% del seu pes, s'aplicarà a cadascun dels components d'un article.
Les persones usuàries intermèdies de substàncies incloses a la llista d'autorització (annex XIV), per la qual un agent anterior de la seva cadena de subministrament tingui una autorització, hauran de notificar l'ús d'aquesta substància a l'ECHA a través de l'eina REACH-IT.
La versió beta de IUCLID 6 ja està disponible al web de l'ECHA.
La versió completa de IUCLID 6, l'eina que s'utilitza per recopilar totes les dades rellevants sobre productes químics, serà operativa durant el segon trimestre del 2016.
Fins llavors, tota la informació s'haurà de continuar presentant amb IUCLID 5.
El nou Reglament (UE) núm. 9/2016, que entra en vigor el 26 de gener de 2016, estableix funcions i obligacions perquè l'intercanvi de dades, la seva presentació conjunta i la distribució de costos dins dels fòrums d'intercanvi d'informació sobre substàncies (FIIIS) es faci de manera equitativa, transparent i no discriminatòria, reforçant el principi d'un registre únic per a cada substància.
Estableix que per la posada en comú de les dades en els FIIS únicament podran participar les persones o entitats subjectes al Reglament REACH.
El Fòrum per a l'intercanvi d'informació relativa al compliment de REACH ha seleccionat 14 entrades específiques de l'annex XVII sobre restriccions per ser controlades en el quart projecte de compliment (REF-4).
El Fòrum també ha llançat el cinquè projecte de compliment (REF-5) que se centrarà en les obligacions relatives a les fitxes de dades de seguretat esteses (e-FDS), escenaris d'exposició, mesures de gestió de riscos i condicions operacionals.
El Fòrum per a l'intercanvi d'informació relativa al compliment de la normativa inicia un segon projecte pilot sobre l'ús de substàncies subjectes a autorització amb data d'expiració abans del 2016.
Es comprovarà que els titulars de les autoritzacions compleixen amb les condicions de l'autorització concedida i que aquestes substàncies no són al mercat sense la corresponent autorització.
El Fòrum per a l'intercanvi d'informació relativa al compliment de la normativa aprova dos nous projectes pilot per al 2016 i 2017 sobre la venda per internet de productes químics i sobre substàncies contingudes en articles.